ร้านนี้ตั้งอยู่ชั้น 5 โซนอาหารเยื้องๆกับ B2S วันนี้ตั้งใจจะไปกินเมนูโปรโมชั่นแต่มาสะดุดกับโปร 1 แถม 1 พอดี (ถึง 14 มิย นี้ค่ะ เฉพาะสาขาที่ร่วมรายการ) เนื่องจากจะมากินร้านนี้ช่วงค่ำๆ หาเวลาปิดร้าน ปิดครัวอยู่นานมากถึงขนาดต้องเมสเสสไปหาแอดมินของเพจในเฟสบุ้คกันเลย แต่คำตอบคือไม่มั่นใจแต่แนะนำให้มาก่อนสองทุ่มครึ่ง (-____-)

เราไปเกือบสามทุ่ม น้องก็เริ่มเก็บร้านแล้วแต่ยังสามารถสั่งอาหารได้อยู่ค่ะ วันนี้เราเลือกกินแบบโปร 1 แถม 1 โดยเป็นเมนูราคาเต็มส่วนจานแถมราคาเท่ากันหรือน้อยกว่า ยกเว้นเมนูแบบทงคัตสึที่เป็นเซต(ชื่ออะไรน้าา?) แต่ส่วนใหญ่ก็จะสั่งได้หมด สำหรับเมนูที่กิน
- เซตหมูสันนอก หมูบดทงคัตสึ (199.-) ในชุดประกอบด้วยข้าว หมูสันนอกหมูบดพร้อมกัหล่ำฝอย แล้วก็ซุปมิโสะ ทงคัตสึทอดมาร้อนๆ ข้าวมาร้อนๆ ทอดมากรอบกำลังดี เราชอบน้ำราดทงคัตสึกับน้ำสลัดงา อาหย่อยยย
- คัตสึด้ง เนื้อหมูสันนอก (ไซต์ใหญ่ 159.-) เมนูนี้ทำมาร้อนๆ รสชาติรวมๆมันจะออกจืดไปนิด ส่วนตัวไม่ค่อยถูกใจ
- โค้กรีฟิล 30.-
- น้ำพรั้นซ์ 30.- ค่อนข้างจางพอกินได้

รวมๆ ร้านนี้เราแนะนำทงคัตสึ จริงๆอยากกินขนมหวานด้วยแต่ตอนนั้นห้างใกล้ปิดเลยอดไป ที่นี่ไม่คิด vat กับ service charge ค่ะ ราคาที่กินวันนี้ประมาณ 250 บาทค่ะ ถือว้าคุ้มมากเลย จริงๆวันที่เราไปโปรเต็มร้านเลย ตั้งแต่โปร 1แถม1 โปร k-bank cyber สักอย่าง โปร AIS serenade ลองไปกันดูค่ะ คุ้มมาก ^__^